text: [{"text_idx": "#000000", "text": "In sha Allah Ilma namaa daandii qajeelumma,gammachuu fi milkaa'innaa itti akeekudha."}, {"text_idx": "#000001", "text": "Kutaa darbe keessatti barbaachisummaa kitaabichaatii fi hiika intikaasaa ilaalle jirra. Intikaasa jechuun erga fooyya\u2019anii fi Islaama qabatanii booda gara duubatti deebi\u2019uudha. Nama Islaama qabatee fi haala gaariin fooyya\u2019e tokko ni argina. Garuu yeroo muraasan booda namuma kana Islaama kan gadi dhiise ykn laaffisee fi haala badaatti kan deebi\u2019u ta\u2019ee argu dandeenya. Kuni sababa qaba. Kanaafu, erga Islaaman faayamne booda duubatti deebinee akka hin bushoofnef yoo sababoota duubattti nama deebisan beeknee irraa of qusanne maal isinitti fakkaataa?"}, {"text_idx": "#000002", "text": "Sababoota erga fooyya\u2019anii booda duubatti akka deebi\u2019an nama taasisan keessaa:1-Du\u2019aayiitti xiyyeefannoo kennuu dhiisuJireenya Musliimaa keessatti du\u2019aayin bu\u2019aa guddaa qaba. Meeshaa waraanaa diinni Musliima dhoowwachuu hin dandeenyedha. Yoo ulaagaalee fi naamusni guuttaman meeshaa waraanaa bu\u2019aan isaa waadaa galameedha. Kanaafi, Umar ibn Al-Khaxxaab (radiyallahu anhu) akkana jedha: \u201cani du\u2019aayin qeebalamu hin yaaddawu, garuu du\u2019aayi gochuu yaaddawa.\u201d"}, {"text_idx": "#000003", "text": "Yommuu diina ykn zaalima irraa dhimmi wayi isa muudate du\u2019aayin ibaadaa Muslimni itti dheessudha. Yookiin dhimma amanti irratti akka isa gargaaruf ykn obboleeyyan isaatiif rahmata godhuuf ykn sadarkaa isaa akka olkaasuuf du\u2019aayidhaan gara Rabbii dhiyaata. Waa\u2019ee du\u2019aayi ilaalchise hubannoo wali galaatiin kuni iddoo itti dubbatanii miti. Garuu asitti du\u2019aayitti fayyadamuu irraa gufuwwan dhoowwan kaasu barbaanna. Gufuwwan kanniin keessaa:"}, {"text_idx": "#000004", "text": "i-Du\u2019aayitti dantaa kennuu dhiisuu:Tarii gufuun kuni gufuwwan gurguddaa keessaa tokko ta\u2019uu danda\u2019a. Warroonni erga fooyya\u2019anii booda duubatti deebi\u2019an baay\u2019een gama kana ni dhiisan. Jireenya isaanii keessatti hin yaadatan. Nan yaadadha, abbaan kiyya-Rabbiin rahmata isaaf haa godhuuti-jecha kana baay\u2019isaa ture: \u064a\u064e\u0627 \u0645\u064f\u0642\u064e\u0644\u0650\u0651\u0628\u064e \u0627\u0644\u0652\u0642\u064f\u0644\u064f\u0648\u0628\u0650 \u062b\u064e\u0628\u0650\u0651\u062a\u0652 \u0642\u064e\u0644\u0652\u0628\u0650\u064a \u0639\u064e\u0644\u064e\u0649 \u062f\u0650\u064a\u0646\u0650\u0643\u064e \u201cYaa Kan qalbii gaggaragalchu hoo! Qalbii tiyya diinii Kee irratti gadi dhaabi.\u201d Namni tokko akka natti himetti, namoonni yeroo durii du\u2019aayitti xiyyeefannoo guddaa kennu turan. kunis Rabbiif galanni haa galu wanta kufuu irraa isaan fageesse keessaa tokkoodha."}, {"text_idx": "#000005", "text": "ii-Guddinnaa fi bu\u2019aa du\u2019aayi hubachuu dhiisuiii-Sheyxaana mi\u2019aa du\u2019aayitii fi maqoo mu\u2019minaa dhoowwatu too\u2019achuu dadhabuu. Muslima sheyxaanaaf harka kan kennuu fi waamicha isaa \u201cdu\u2019aayi dhiisi\u201d jedhuuf kan awwaatu ta\u2019ee argita. iv-Badii fi ma\u2019asiyaa hojjachuu"}, {"text_idx": "#000006", "text": "Sila dargaggeessi ma\u2019asiyaa dhiisuu naaf wabii ni seenaa? Nagaha bahuu isaaf qabsiisaa Namoonni gariin Rabbiif ajajamanii ni boqataniiHudhaa ma\u2019asiyaa hin dhudhaanee"}, {"text_idx": "#000008", "text": "V-Namoonni baay\u2019een akka Islaama irratti dhaabbatan du\u2019aayi gochuu ilaalchisee sirritti hubachuu dhiisu: Kunoo asitti nama dogongora keessatti kufe malee nama karaa qajeelaa qabateef du\u2019aayin barbaachisaa akka hin taanetti namoota amanantu jira. Rasuulaa (SAW) fi sahaabonni isaa sadarkaa guddaa qabaachu waliin Islaama irratti Rabbiin akka gadi isaan dhaabu kadhachaa (du\u2019aayi gochaa) turan."}, {"text_idx": "#000009", "text": "Namni tokko akkana jechuu danda\u2019a: nuti yeroo hundaa du\u2019aayi ni goona. Garuu kanaaf bu\u2019aa hin arginu. Kanaafu sababoonni du\u2019aayiin akka qeebalamtu taasisan maalidhaa?\u201d Ani nan jedha: sababoonni kanaa baay\u2019eedha. Isaan keessaa kan nu ilaallatu haa kaasnu:-nyaataa fi dhugaati gaarii taasisuu (halaala nyaachu fi dhuguu)\u2013 Namoota haqa isaanii isaaniif kennu fi wanta isaan irraa fudhatame isaaniif deebisu.-Firummaa sufuu fi haadha abbaaf tola oolu-Waqtii du\u2019aayiin itti qeebalamu barbaaduu kan akka halkan gara dhumaa tokko sadaffaa, guyyaa Jum\u2019aa sa\u2019aati dhumaa, salaata booda, sujuuda keessatti, yeroo roobni bu\u2019uu, yeroo dhibee fi imalaa."}, {"text_idx": "#000010", "text": "Dhumarratti, du\u2019aayin meeshaa waraanaa cimaa ta\u2019e, hayyama Rabbiitiin bu\u2019aan isaa waadaa galameedha. Nuti du\u2019aayi irraa hin duroomnu, inni ibaadadha:"}, {"text_idx": "#000011", "text": "\u201cGooftan keessan ni jedhe, \u2018Na kadhaa isiniifan awwaadhaa. Dhugumatti, isaan Ana gabbaruu irraa boonan, salphattoota ta\u2019anii Jahannam seenuf jiru.\u2019\u201d Suuratu Ghaafir 40:60"}, {"text_idx": "#000012", "text": "Maamila ta'uuf imeeli kee itti galchi, beeksisa barruu haarawa argadhu."}, {"text_idx": "#000014", "text": "Dubbii fi Hojii Iimaana Diigan"}]